
DR 31.7.2018                                                                    139                   

 
Tuan Ahmad Fadhli bin Shaari [Pasir Mas]: Yang Berhormat Menteri, Pasir Mas 

minta mencelah. Terima kasih Yang Berhormat Menteri di atas jawapan terhadap Yang 
Berhormat Rembau. Cuma suka untuk saya memberikan cadangan bahawa di antara institusi 
yang juga terlibat dengan program screening seperti yang disebutkan oleh Yang Berhormat 
Menteri ialah PERMATA yang pada pandangan atau pada semakan agensi yang berada di 
bawah Kementerian Pendidikan.  

Jadi suka untuk saya mencadangkan kepada Yang Berhormat Menteri supaya 
negeri-negeri yang masih belum mempunyai cawangan PERMATA Kurnia ini dapat juga 
diwujudkan terutamanya di Kelantan kerana Kelantan masih belum lagi mempunyai 
cawangan PERMATA Kurnia, Terima kasih. 

Dr. Maszlee bin Malik: Terima kasih Yang Berhormat Pasir Mas. Tuan Yang di-
Pertua, cadangan screening yang kita telah sebutkan tadi ia merentasi semua pihak dan tidak 
khusus kepada mana-mana pusat semata-mata. Kita ingin supaya semua pengusaha pra 
sekolah diberikan latihan supaya mereka sendiri dapat melakukan screening di pusat-pusat 
pra sekolah masing-masing. Apa pun cadangan daripada Yang Berhormat Pasir Mas akan 
dipertimbangkan.  

Saya juga ingin menyentuh isu hangat pada waktu ini iaitu pengiktirafan UEC. Saya 
mengucapkan terima kasih kepada Yang Berhormat Ayer Hitam, Yang Berhormat Ipoh Timur, 
Yang Berhormat Kota Melaka, Yang Berhormat Bintulu, Yang Berhormat Rasah dan Yang 
Berhormat Tampin yang telah menyentuh isu ini semasa perbahasan Titah Seri Paduka 
Baginda Yang di-Pertuan Agong. Kementerian Pendidikan Malaysia sedia maklum bahawa 
pengiktirafan Unified Examination Certificate (UEC) sebagai kelayakan masuk ke universiti 
awam tersenarai sebagai salah satu perkara di dalam manifesto kerajaan yang baharu. 

■2040 

Kementerian Pendidikan Malaysia berpandangan perkara ini perlu dilihat secara 
menyeluruh ataupun holistik dan sewajarnya keputusan tidak dibuat secara terburu-buru. Apa 
yang pasti isu UEC ini bukan sekadar isu peperiksaan semata-mata. Ia turut melibatkan isu 
undang-undang, isu identiti nasional dan juga isu perpaduan. Kementerian Pendidikan 
Malaysia tidak akan membuat keputusan secara gopoh di dalam isu ini.  

Pengiktirafan UEC bukanlah sebahagian daripada Janji 100 Hari Pakatan Harapan, 
itu yang pasti. Maka kita berasa pelik apabila Yang Berhormat Ayer Hitam menimbulkannya 
seawal-awal lagi. Sebarang keputusan untuk mengiktiraf UEC di dalam tempoh lima tahun 
pentadbiran baharu ini akan didahului dengan satu kajian holistik dengan mengambil kira 
pandangan semua pemegang-pemegang taruh ataupun stakeholders. 

Tuan Yang di-Pertua: Yang Berhormat Ayer Hitam hendak minta mencelah. 

Datuk Seri Ir. Dr. Wee Ka Siong [Ayer Hitam]: Terima kasih, Yang Berhormat 
Menteri Pendidikan. Tahniah kerana memegang jawatan yang penting ini. 

Sebenarnya Yang Berhormat sebagai jiran saya, saya menghormati Yang 
Berhormat sebagai Menteri Pendidikan. Sebenarnya apa Yang Berhormat dapat maklumat 
itu saya cuma hendak ulang sekali. Apa yang saya cakap itu berpandukan apa yang telah 
dijanjikan. 

Saya dapat hafal. Pada 30 April melalui Nanyang Siang Pau, Menteri Kewangan 
kata dalam tempoh 30 hari dia akan pegang tangan MCA dan iktiraf UEC. Kemudian pada 9 
April melalui YouTube, melalui Yang Berhormat Timbalan sendiri telah membuat satu siaran 
YouTube sejurus sahaja Pakatan Harapan menang, kita secara hitam putih telah mengiktiraf 
UEC dan boleh masuk ke universiti. 

Saya boleh quote, saya boleh bagi YouTube kepada Yang Berhormat. Jadi ini bukan 
satu dicipta oleh saya. Jadi saya bersumpah, apa yang saya cakap ini sebenarnya 
berdasarkan apa yang telah diucapkan. Saya cuma hendak tanya Yang Berhormat, saya tahu 
Yang Berhormat dalam keadaan serba salah baru memegang jawatan ini. Saya cuma hendak 
tanya, adakah janji mengiktiraf itu telah dibuat baru kita hendak fikirkan kajian menyeluruh 
berdasarkan empat faktor? Itu yang pertama. 

 

 



Tuan Ahmad Fadhli bin Shaari [Pasir Mas]: Yang Berhormat Menteri, Pasir Mas. minta mencelah. Terima kasih Yang Berhormat Menteri di atas jawapan terhadap Yang Berhormat Rembau. Cuma suka untuk saya memberikan cadangan bahawa di antara institusi yang juga terlibat dengan program screening seperti yang disebutkan oleh Yang Berhormat Menteri ialah PERMATA yang pada pandangan atau pada semakan agensi yang berada di bawah Kementerian Pendidikan. Jadi suka untuk saya mencadangkan kepada Yang Berhormat Menteri supaya negeri-negeri yang masih belum mempunyai cawangan PERMATA Kurnia ini dapat juga diwujudkan terutamanya di Kelantan kerana Kelantan masih belum lagi mempunyai cawangan PERMATA Kurnia, Terima kasih. Dr. Maszlee bin Malik: Terima kasih Yang Berhormat Pasir Mas. Tuan Yang di- Pertua, cadangan screening yang kita telah sebutkan tadi ia merentasi semua pihak dan tidak khusus kepada mana-mana pusat semata-mata. Kita ingin supaya semua pengusaha pra sekolah diberikan latihan supaya mereka sendiri dapat melakukan screening di pusat-pusat pra sekolah masing-masing. Apa pun cadangan daripada Yang Berhormat Pasir Mas akan dipertimbangkan. Saya juga ingin menyentuh isu hangat pada waktu ini iaitu pengiktirafan UEC. Saya mengucapkan terima kasih kepada Yang Berhormat Ayer Hitam, Yang Berhormat Ipoh Timur, Yang Berhormat Kota Melaka, Yang Berhormat Bintulu, Yang Berhormat Rasah dan Yang Berhormat Tampin yang telah menyentuh isu ini semasa perbahasan Titah Seri Paduka Baginda Yang di-Pertuan Agong. Kementerian Pendidikan Malaysia sedia maklum bahawa pengiktirafan Unified Examination Certificate (UEC) sebagai kelayakan masuk ke universiti awam tersenarai sebagai salah satu perkara di dalam manifesto kerajaan yang baharu. #2040. Kementerian Pendidikan Malaysia berpandangan perkara ini perlu dilihat secara menyeluruh ataupun holistik dan sewajarnya keputusan tidak dibuat secara terburu-buru. Apa yang pasti isu UEC ini bukan sekadar isu peperiksaan semata-mata. Ia turut melibatkan isu undang-undang, isu identiti nasional dan juga isu perpaduan. Kementerian Pendidikan Malaysia tidak akan membuat keputusan secara gopoh di dalam isu ini. Pengiktirafan UEC bukanlah sebahagian daripada Janji 100 Hari Pakatan Harapan, itu yang pasti. Maka kita berasa pelik apabila Yang Berhormat Ayer Hitam menimbulkannya seawal-awal lagi. Sebarang keputusan untuk mengiktiraf UEC di dalam tempoh lima tahun pentadbiran baharu ini akan didahului dengan satu kajian holistik dengan mengambil kira pandangan semua pemegang-pemegang taruh ataupun stakeholders. Tuan Yang di-Pertua: Yang Berhormat Ayer Hitam hendak minta mencelah. Datuk Seri Ir. Dr. Wee Ka Siong [Ayer Hitam]: Terima kasih, Yang Berhormat Menteri Pendidikan. Tahniah kerana memegang jawatan yang penting ini. Sebenarnya Yang Berhormat sebagai jiran saya, saya menghormati Yang Berhormat sebagai Menteri Pendidikan. Sebenarnya apa Yang Berhormat dapat maklumat itu saya cuma hendak ulang sekali. Apa yang saya cakap itu berpandukan apa yang telah dijanjikan. Saya dapat hafal. Pada 30 April melalui Nanyang Siang Pau, Menteri Kewangan kata dalam tempoh 30 hari dia akan pegang tangan MCA dan iktiraf UEC. Kemudian pada 9 April melalui YouTube, melalui Yang Berhormat Timbalan sendiri telah membuat satu siaran YouTube sejurus sahaja Pakatan Harapan menang, kita secara hitam putih telah mengiktiraf UEC dan boleh masuk ke universiti. Saya boleh quote, saya boleh bagi YouTube kepada Yang Berhormat. Jadi ini bukan satu dicipta oleh saya. Jadi saya bersumpah, apa yang saya cakap ini sebenarnya berdasarkan apa yang telah diucapkan. Saya cuma hendak tanya Yang Berhormat, saya tahu Yang Berhormat dalam keadaan serba salah baru memegang jawatan ini. Saya cuma hendak tanya, adakah janji mengiktiraf itu telah dibuat baru kita hendak fikirkan kajian menyeluruh berdasarkan empat faktor? Itu yang pertama.